
Es-selamu alejkum šejh. Pošto se bliži ***[ramazan](https://pitajucene.com/search/ramaza/questions/ "Pretraži pitanja o ramazanu")*** imao bih par pitanja u vezi zekata, jer obično dajem ***[zekat](https://pitajucene.com/search/zekat/questions/ "Pretraži pitanja o zekatu")*** u Ramazanu. Prvo pitanje: poznajem neku braću koja imaju određene dugove i sebe smatraju da spadaju u kategoriju osoba kojima je propisano dati zekat. Da li takva osoba koja na osnovu dugovanja uzima zekat mora taj isti zekat potrošiti na vraćanje duga ili šta? Pojedinci imaju određene poslove i primanja da bi mogli živjeti ali nemaju dovoljno da vrate dug. Drugo pitanje: meni mnogi duguju za raznorazne pozajmice. Ima onih za koje sam haman izgubio nadu da će vratiti dug. Za neke se nadam ali dugo vremena ne vraćaju, a imam i slučaj gdje sam prodao radnju i osoba mi duguje pare za tu radnju! E sad kako sve ovo da uzmem, da li da na sve plaćam zekat ili šta? Džezakumullâhu hajen! Es-selamu alejkum!


* 
* 
* 
* 
* 
* 
* 

 
Da li osoba koja na osnovu dugovanja uzima zekat mora taj isti zekat potrošiti na vraćanje duga?

Ve alejkumus-selam! Prije svega, ***[zekat](https://pitajucene.com/search/zekat/questions/ "Pretraži pitanja o zekatu")*** je obaveza dati onda kada pregodini novac nakon što je dostigao vrijednost nisaba. Znači, greška je odgađati izdvajanje zekata za ***[ramazan](https://pitajucene.com/search/ramaza/questions/ "Pretraži pitanja o ramazanu")***, ako znamo da je iznos ranije pregodinio. Osoba koja uzme zekat pod izgovorom da će vratiti dug, dužna je udijeliti taj novac za vraćanje duga. Dočim, ukoliko se smatra od siromaha, a ujedno ima i dugova, pa uzme zekat kao siromah, a ne kao dužnik, onda ima potpunu slobodu u raspodjeli zekata na svoje potrebe. Novac koji vam drugi duguju, a izgubili ste nadu da ćete ga dobiti ili dužnik nije u stanju trenutno da vam vrati dug, na takav novac ne dajete zekat, ali ako ga u budućnosti dobijete, obračunat ćete i izdvojiti zekat samo za jednu godinu, iako je imatak boravio kod dužnika više godina.


 




---


Odgovorio mr. hfz. ***[Amir Smajić](https://pitajucene.com/search/Amir+Smaji%C4%87/answers/ "Pretraži odgovore od mr. hfz. Amir Smajić")***


Preuzeto sa njegovog zvaničnog Facebook profila


<https://www.facebook.com/am.ibr.sm/posts/436031183422869>


